钦定古今图书集成/理学汇编/学行典/第234卷 > 田子封
## 钦定古今图书集成/理学汇编/学行典/第234卷 > 田子封

按《水经注》，昔汉桓帝十三年，西幸榆中，东行代地。洛
阳大贾赍金货随帝后行，夜迷失道，往投津长田子
封，送之渡河，贾人卒死，津长埋之。其子寻求父丧，发
冢举尸，资费一无所损。其子悉以金与之，津长不受。
事闻于帝，帝曰：“君子也。”即名其津为君子津。津在云
中城南西二百馀里。